Document ID: 31995R0200

ΚΑΝΟΝΙΣΜΟΣ (ΕΚ) αριθ. 200/95 ΤΗΣ ΕΠΙΤΡΟΠΗΣ της 31ης Ιανουαρίου 1995 για την τροποποίηση του κανονισμού (ΕΟΚ) αριθ. 2456/93 περί λεπτομερών κανόνων εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τα γενικά και ειδικά μέτρα παρέμβασης στον τομέα του βοείου κρέατος και για παρέκκλιση από την προθεσμία υποβολής των προσφορών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1884/94 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2456/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3247/94 (4), έχει ιδίως καθορίσει τις προϋποθέσεις στις οποίες πρέπει να ανταποκρίνονται τα προϊόντα που αγοράζονται στην παρέμβαση για να υπάρξει διασφάλιση της ποιότητας αυτών 7 ότι πρέπει να προβλεφθεί η τήρηση των διατάξεων του άρθρου 4 της οδηγίας 97/474/ΕΚ της Επιτροπής της 27ης Ιουλίου 1994 όσον αφορά ορισμένα μέτρα προστασίας κατά της σπογγώδους εγκεφαλοπάθειας των βοοειδών και για κατάργηση των αποφάσεων 89/469/ΕΟΚ και 90/200/ΕΟΚ (5), όπως τροποποιήθηκε από την απόφαση 94/794/ΕΚ (6) 7
ότι ο κανονισμός (ΕΚ) αριθ. 2456/93 έχει επίσης καθορίσει τις λεπτομέρειες που αφορούν τη διαδικασία της δημοπρασίας 7 ότι οι διατάξεις που αναγράφονται στο άρθρο 10 του εν λόγω κανονισμού καθορίζουν κάθε δεύτερη και τέταρτη Τρίτη του μηνός ως προθεσμία για την υποβολή των προσφορών 7
ότι, λαμβάνοντας υπόψη τις αργίες του Απριλίου και του Μαΐου 1995, πρέπει για πρακτικούς λόγους να τροποποιηθεί η εν λόγω προθεσμία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2456/93 τροποποιείται ως εξής:
1. Στο άρθρο 4 παράγραφος 2, το στοιχείο ζ) αντικαθίσταται από το εξής:
«ζ) που πληροί τις απαιτήσεις του άρθρου 4 παράγραφος 2 της απόφασης 94/474/ΕΚ της Επιτροπής (7*).
»
2. Στο άρθρο 10 προστίθεται το εξής εδάφιο:
«Κατά παρέκκλιση από τις διατάξεις της πρώτης φράσης του παρόντος άρθρου, κατά τη διάρκεια της περιόδου από 1ης Απριλίου έως 31 Μαΐου 1995, η προθεσμία για την υποβολή των προσφορών λήγει στις εξής ημερομηνίες ώρα 12 (ώρα Βρυξελλών):
- τον Απρίλιο, την τρίτη Τρίτη,
- τον Μάιο, την πρώτη, τρίτη και πέμπτη Τρίτη.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την πρώτη δημοπρασία του Φεβρουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιανουαρίου 1995.

Labels: 0
3
17